Սա ինքնին խոսում է ոչ թե ՀՀԿ-ի արդյունավետության, այլ նոր համակարգ ստեղծելու՝ հեղափոխության թիմի անկարողության մասին։ ՀՀԿ-ն արտաքին և ներքին ահռելի ինֆորմացիա, կապեր ու պրոֆեսիոնալիզմ ունի ու եթե սրան հավելենք ռեյտինգային համակարգի ձևավորած հարազատ միջավայրը, ապա կարող է ընտրություններից հետո նույնպես՝ հավակնել խորհրդարանական կուսակցության կարգավիճակին։ Իհարկե, ՀՀԿ-ն որևէ պարագայում չի կարող դառնալ դասական ընդդիմություն Նիկոլ Փաշինյանի իշխանության համար, որովհետև քանի այդ կուսակցության ղեկին գտնվում է Սերժ Սարգսյանն, ապա առնվազն անտեղի է խոսել կուսակցության արդիականացման կամ ռեբրենդինգի մասին։